Τι+είναι+αυτό+το+διαδίκτυο+επιτέλους;



Η λέξη Διαδίκτυο προέρχεται από τις λέξεις ** Δια ** σύνδεση ** Δικτύων ** και είναι το μεγαλύτερο δίκτυο στον κόσμο. Αποτελείται από υπολογιστές και μικρότερα δίκτυα από όλα τα μέρη του κόσμου που συνδέονται μεταξύ τους ώστε να μπορούν να επικοινωνούν και να μοιράζονται πληροφορίες. Στα Αγγλικά η λέξη Internet προέρχεται από τις λέξεις ** Intern ** ational ** Net ** work που σημαίνει Διεθνές Δίκτυο Υπολογιστών. Πρόκειται με λίγα λόγια για ένα παγκόσμιο μέσο επικοινωνίας.

Και τι είναι δίκτυο θα μπορούσατε να ρωτήσετε. **Δίκτυο υπολογιστών** είναι μία ομάδα υπολογιστών που είναι συνδεδεμένοι μεταξύ τους ώστε να επικοινωνούν με κάποιο τρόπο

Το διαδίκτυο έχει εισβάλλει για τα καλά στην καθημερινότητα μας και παρακάτω βλέπετε μερικούς από τους τρόπους που μπορεί να αξιοποιηθεί:
 * **Εύρεση πληροφοριών** (εύρεση οποιασδήποτε πληροφορίας μέσω των μηχανών αναζήτησης)
 * **Ενημέρωση** (ψηφιακά κανάλια, ψηφιακές εφημερίδες, ειδησεογραφικοί ιστότοποι και ιστολόγια, πύλες ενημέρωσης)
 * **Επικοινωνία** (ηλεκτρονικό ταχυδρομείο, τηλεδιάσκεψη - skype, συνομιλία σε πραγματικό χρόνο - chat, φόρουμ, mailing lists)
 * **Εκπαίδευση** (ηλεκτρονικές βιβλιοθήκες, εξ αποστάσεως εκπαίδευση, webinars, μαζικά διαδικτυακά μαθήματα - MOOC)
 * **Ψυχαγωγία** (παιχνίδια, μουσική, ταινίες)
 * **Κοινωνική δικτύωση** (facebook, twitter)
 * **Ηλεκτρονικό εμπόριο** (ηλεκτρονικές αγορές και πωλήσεις, ηλεκτρονικές δημοπρασίες)
 * **Ηλεκτρονικές δημόσιες υπηρεσίες** (ηλεκτρονική κατάθεση αιτήσεων για διάφορα θέματα, υποβολή φορολογικής δήλωσης, έκδοση φορολογικής ενημερότητας)
 * **Ε-banking** (ηλεκτρονική πληρωμή λογαριασμών, μεταφορά χρημάτων από λογαριασμό σε λογαριασμό, διαχείριση πιστωτικών καρτών, paypal)



Το διαδίκτυο όμως κρύβει και πολλούς κινδύνους όπως οι: **Διαδικτυακός εκφοβισμός** (cyber bullying - ο εκφοβισμός, ταπείνωση, απειλή ή παρενόχληση παιδιών από συνομηλίκους τους μέσω της χρήσης του διαδικτύου) **Εθισμός στο διαδίκτυο** (υπερβολικός χρόνος ενασχόλησης, παραμέληση υποχρεώσεων, επιθετική συμπεριφορά, μείωση της σχολικής επίδοσης) **Αποπλάνηση ανηλίκων** (grooming - η προσπάθεια προσέλκυσης παιδιών μέσω δωματίων ανοιχτής επικοινωνίας και ιστότοπων κοινωνικής δικτύωσης με στόχο την κακοποίηση τους) **Κακόβουλο λογισμικό** (ιοί, σκουλήκια, λογισμικό κατασκοπείας-spyware, λογισμικό διαφήμισης-adware) **Επιβλαβές περιεχόμενο** (ιστοσελίδες που περιέχουν υλικό σχετικό με πορνογραφία ενηλίκων, παιδική πορνογραφία, βία, ρατσισμό, ξενοφοβία, προτροπή σε αυτοκτονία) **Αναξιόπιστες πληροφορίες** (πληροφορίες που μπορεί να είναι παραπλανητικές ή ανακριβείς) **Αναξιόπιστες σελίδες** (μέσω των οποίων λαμβάνουν χώρα ηλεκτρονικές μορφές οικονομικής εξαπάτησης, όπως "ψάρεμα" προσωπικών δεδομένων, απάτη ηλεκτρονικής διεύθυνσης, διεκδίκηση ανύπαρκτων κληρονομιών, διεθνή λαχεία, "απαγωγή" αρχείων για την ανάκτηση των οποίων απαιτούνται λίτρα)
 * Παιδική πορνογραφία ** (φωτογραφίες και βίντεο σεξουαλικής εκμετάλλευσης παιδιών)